Diari Oficial de la Generalitat Valenciana


Sumari del DOGV 6304, del 06-07-2010 (2010/7644)

ORDE JUS/1653/2010, de 31 de maig, per la qual es convoca procés selectiu per a l'ingrés, pel sistema general d'accés lliure, en el Cos d'Auxili Judicial.
----------------------------------------------------------------------------------------------------------------------------------------------------------

### Dades del document

Número de DOGV
:   6304

Data del DOGV
:   06-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7644


Data del document
:   31-05-2010

Organisme emissor
:   Ministeri de Justícia

Tipus de document
:   Ordre

Descriptors 

:   * concurs administratiu

ORDE JUS/1653/2010, de 31 de maig, per la qual es convoca procés selectiu per a l'ingrés, pel sistema general d'accés lliure, en el Cos d'Auxili Judicial. [2010/7644]  
En compliment del que disposa el Reial Decret 248/2009, de 27 de febrer (BOE de 3 de març) i Reial Decret 406/2010, de 31 de març (BOE. de l'1 d'abril), pels quals s'aproven les ofertes d'Ocupació Públic per als anys 2009 i 2010, respectivament, i a fi d'atendre les necessitats de personal al servei de l'administració de Justícia.  
Aquest Ministeri, fent ús de les competències que li estan atribuïdes en la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, i el Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al servei de l'administració de Justícia; de conformitat amb l'Orde JUS/1294/2010, de 5 de maig (BOE de 19 de maig), per la qual s'estableixen les Bases Comunes que regiran els processos selectius per a ingrés en els cossos de funcionaris de l'administració de Justícia, inclosos en el llibre VI de la Llei Orgànica 6/1985, del Poder judicial, i amb un informe previ favorable de la Direcció General de la Funció Pública, acorda convocar procés selectiu per a ingrés en el Cos d'Auxili Judicial.  
La present Convocatòria té en compte el principi d'igualtat de tracte entre dones i hòmens, pel que es refereix a l'accés a l'ocupació, d'acord amb l'article 14 de la Constitució Espanyola, la Llei 7/2007, de 12 d'abril, de l'Estatut Bàsic de l'Empleat Públic, la Llei Orgànica 3/2007, de 22 de març i l'Acord de Consell de Ministres de 4 de març de 2005, pel qual s'aprova el Pla per a la Igualtat de Gènere en l'administració General de l'Estat, i es desenrotllarà d'acord amb les següents:  
Bases comunes  
Les bases comunes, per les quals es regirà la present Convocatoria, són les establides en l'Orde JUS/1294/2010, de 5 de maig (BOE de 19 de maig).  
Bases específiques  
Descripció de les places  
Es convoca procés selectiu d'accés lliure, per a cobrir 937 places de les compreses en l'annex I, apartat Personal de l'administració de Justícia, del Reial Decret 248/2009, de 27 de febrer (BOE de 3 de març) i l'annex III del Reial Decret 406/2010, de 31 de març (BOE de l'1 d'abril), en el Cos d'Auxili Judicial (codi de cos 030), a través del sistema d'oposició, amb la següent distribució territorial:  
  
1.2. Del total de les places convocades se'n reservaran 63, amb la distribució territorial reflectida en el punt 1.1, per a ser cobertes pels qui tinguen la condició legal de persones amb discapacitat de grau igual o superior al 33 per cent, sempre que acrediten l'indicat grau de discapacitat i la compatibilitat funcional amb l'exercici de les tasques pròpies que corresponen al Cos d'Auxili Judicial de l'administració de Justícia i superen les proves selectives. Es consideraran afectats per una minusvalidesa en grau igual o superior al 33%, d'acord amb el que disposa l'article 1, del Reial Decret 1414/2006, de l'1 de desembre, a l'efecte de la Llei 51/2003, de 2 de desembre, els pensionistes de la Seguretat Social que tinguen reconeguda una pensió d'incapacitat permanent en el grau de total, absoluta o gran invalidesa, i els pensionistes de Classes Passives que tinguen reconeguda una pensió de jubilació o de retir per incapacitat permanent per al servei o inutilitat.  
Les places reservades per a persones amb discapacitat que queden desertes no es podran acumular a les d'accés general.  
Els aspirants que opten per la quota de reserva, per a persones amb discapacitat, no podran participar per a la resta de places del sistema general.  
1.3. Els aspirants només podran participar per un àmbit territorial, i, en cas de resultar aprovats, obtindran necessàriament destinació dins de l'àmbit territorial pel que concorren. Les places que queden desertes en un àmbit territorial no es podran acumular a un altre distint.  
1.4. Las presents bases de Convocatòria es publicaran de forma simultània en el Boletín Oficial del Estado i en els butlletins oficials de les comunitats autònomes on es convoquen places. En el cas que la dita simultaneïtat no fóra possible, tots els termes i terminis establits en la present Orde es comptaran a partir de la publicació en el Boletín Oficial del Estado.  
2.Procés Selectiu.  
2.1. El procés selectiu es realitzarà per mitjà del sistema d'oposició, amb els exercicis, valoracions i puntuacions que s'especifiquen en l'annex I.  
2.2. El procés selectiu inclourà la superació d'un període de pràctiques de caràcter selectiu. Per a la realització d'aquest, els aspirants que hagen superat l'oposició -el nombre dels quals no podrà ser superior al de places convocades- seran nomenats funcionaris en pràctiques pel Ministeri de Justícia.  
2.3. La qualificació final del procés selectiu vindrà determinada per la suma de les puntuacions finals obtingudes en la fase d'oposició i en el curs selectiu.  
2.4 En cas d'empat, l'orde de puntuació s'establirà com seguix: primarà la fase d'oposició, i en segon lloc el curs selectiu. De persistir l'empat, primarà la nota del segon exercici de la fase de l'oposició. Finalment, si encara persistira l'empat primarà la primera lletra del primer cognom, començant per la «J».  
3.Programa  
El programa que ha de regir la fase d'oposició es conté en l'Orde JUS/1295/2010, de 5 de maig (BOE de 19 de maig). El contingut del temari, per a tots els exercicis de l'oposició, s'ajustarà a la normativa publicada en el Boletín Oficial del Estado, a la data de la present Convocatòria, encara que no haguera entrat en vigor.  
4. Titulació i altres requisits de participació  
Per a participar en aquest procés selectiu caldrà complir amb tots els requisits assenyalats en la base setena de les «Bases Comunes» i estar en possessió o en condicions d'obtindre'l en la data de finalització del termini de presentació de sol·licituds, el títol de Graduat en Educació Secundària Obligatòria. S'estarà a més, al que estableix l'Orde EDU/1603/2009, de 10 de juny (BOE de 17 de juny) per la qual s'estableixen equivalències amb els títols de Graduat en Educació Secundària Obligatòria i de Batxiller regulats en la Llei Orgànica 2/2006, de 3 de maig, d'Educació. En el cas de titulacions obtingudes en l'estranger s'haurà d'estar en possessió de la credencial que acredite la seua homologació, o convalidació, si fa al cas, a efectes acadèmics i professionals. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de Dret Comunitari (Directiva 89/48/CC/EE).  
5. Sol·licituds  
5.1 Els qui desitgen participar en aquest procés selectiu hauran d'omplir el model oficial de sol·licitud d'admissió a proves selectives de l'administració de Justícia i liquidació de la taxa de drets d'examen (model 790) [exemplar autocopiatiu, en la part superior del qual figura «Ministeri de Justícia, sol·licitud d'admissió a proves selectives de l'administració de Justícia i liquidació de la taxa de drets d'examen»], que es facilitarà en castellà i en les altres llengües oficials de les comunitats autònomes. Aquest model serà facilitat gratuïtament al Ministeri de Justícia, als tribunals superiors de Justícia, a les audiències provincials, a les gerències territorials del Ministeri de Justícia, als òrgans competents de les comunitats autònomes on es convoquen places, al Centre d'Informació Administrativa del Ministeri de la Presidència, i a les delegacions i subdelegacions del Govern. El model d'instància també podrà descarregar-se des de la pàgina web (www.Mjusticia.es).   
5.2 La presentació de la sol·licitud es realitzarà en el termini de vint dies naturals, comptadors a partir de l'endemà de la data de publicació d'aquesta Convocatòria en el Boletín Oficial del Estado i es dirigirà al Secretari d'Estat de Justícia. La no presentació d'aquesta, dins del termini i en la forma escaient, suposarà l'exclusió de la persona aspirant.  
5.3 La presentació, amb el pagament previ de la corresponent taxa, es realitzarà alternativament per qualsevol dels mitjans següents:  
Al Registre General del Ministeri de Justícia, plaça Jacinto Benavente, núm. 3, 28301 Madrid.  
Als registres de les delegacions i subdelegacions del Govern de l'administració General de l'Estat, o en qualsevol dels òrgans o oficines previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
A través del Registre Telemàtic, en la Direcció d'Internet www.Mjusticia.es i d'acord amb les instruccions que en ella s'indiquen.  
La presentació d'instàncies per aquest últim sistema comporta necessàriament el pagament telemàtic de la Taxa d'examen.  
Els aspirants que, d'acord amb el que disposa la base novena de l'Orde JUS/1294/2010, de 5 de maig (BOE de 19 de maig) de Bases Comunes, estiguen exempts d'aquest pagament o tinguen dret a la reducció de taxes, no podran fer ús d'aquest sistema i hauran de presentar la instància-paper necessàriament, acompanyada de la documentació acreditativa del dret a l'exempció o reducció, en algun dels registres indicats en els apartats a) o b) d'aquesta mateixa base.  
5.4 Taxa de drets d'examen.  
L'import de la taxa serà, per drets d'examen, de 10,67 euros, i s'abonarà segons s'indica en la base novena de les bases comunes.   
Estan exempts del pagament de la taxa els aspirants que reunisquen els requisits que es detallen en la base novena, punt 6, de les Bases Comunes, i que hauran d'acreditar el seu dret a aquesta exempció aportant la documentació que s'indica en el punt 4 de la dita base.  
5.5 La sol·licitud s'omplirà d'acord amb les instruccions que figuren al dors de la mateixa i que es reprodueixen en l'annex III i, a més, amb les instruccions particulars següents:   
5.5.1. En el requadre relatiu a «Província d'examen», els aspirants faran constar la ciutat en què desitgen realitzar els exercicis de la fase d'oposició d'entre les següents, conforme a l'àmbit territorial pel qual es presenten:  
  
En tot cas, de no especificar en la sol·licitud la dada del lloc d'examen pel qual opta, serà inclosa d'ofici en les llistes definitives a la seu corresponent del Tribunal Superior de Justícia del seu domicili, quedant, per tant, afectada l'àmbit territorial del mateix segons la Base 1.3 de la present Convocatòria.  
5.5.2. Per al cas d'aspirants amb discapacitat.  
a) Els aspirants discapacitats referits, en la base 1.2 d'aquesta Convocatòria, que opten per la quota de reserva de discapacitats, hauran d'indicar-ho així en el respectiu requadre de la sol·licitud i dins de l'epígraf «Dades a consignar segons les bases de la convocatòria» en el requadre A), i hauran d'expressar les adaptacions necessàries de temps i mitjans per a la realització dels exercicis, que puguen requerir, si fa al cas, per tal que el Tribunal compte amb la necessària informació per a l'adaptació de la realització dels exercicis.  
b) Els aspirants amb discapacitat que no opten per la quota de reserva de discapacitats, però que també precisen adaptació de temps i mitjans per a la realització dels exercicis, hauran d'indicar-ho així, marcant amb una X en el requadre «Sol·licita adaptació» i dins de l'epígraf «Dades a consignar segons les bases de la convocatòria» en el requadre B), i expressaran les adaptacions necessàries de temps i mitjans que puguen requerir, si fa al cas, per a la realització dels exercicis.  
5.5.3. Els aspirants que concórreguen per l'àmbit territorial corresponent a comunitats autònomes amb llengua oficial pròpia, podran acreditar el seu coneixement d'aquesta per mitjà de dos sistemes:  
a) La realització d'una prova optativa, i en aquest cas hauran de marcar una «X» en el requadro «Realitza» de l'epígraf «Prova optativa de llengua».  
b) L'acreditació documental del dit coneixement, per a la qual cosa hauran de marcar una «X» en el requadro «Documenta», i remetre en el moment oportú les certificats acreditatius del coneixement del dit idioma en els termes que preveu aquesta orde.  
Per a aquells opositors que no tinguen acreditada la puntuació màxima a atorgar per aquest concepte, hi ha la possibilitat d'acollir-se a ambdós sistemes, aportant la certificat corresponent al nivell que tinguen acreditat i presentant-se a l'examen optatiu del nivell immediatament superior. En aquest cas hauran de marcar amb una X ambdós requadres; «Documenta» i «Realitza».  
De la mateixa manera es procedirà, si fa al cas, respecte del coneixement del dret civil foral del País Basc, marcant les respectives caselles.  
6.Tribunals  
6.1 El Ministeri de Justícia nomenarà el Tribunal Qualificador Únic.  
El nomenament del Tribunal es publicarà en el Boletín Oficial del Estado i en els diaris oficials de les comunitats autònomes que convoquen places, d'acord amb el que estableixen les Bases Comunes (base onzena, punt 1 i següents).  
En cada àmbit de comunitats autònomes on es convoquen places, el Ministeri de Justícia nomenarà un Tribunal Delegat.  
A les seus d'examen on no radique el Tribunal Qualificador Únic o Tribunal Delegat, la Secretaria d'Estat de Justícia podrà nomenar funcionaris de l'administració General de l'Estat, de l'administració Autonòmica (en ambdós casos, que presten serveis en el Ministeri de Justícia o òrgan competent de la Comunitat Autònoma) o de l'administració de Justícia, per tal de col·laborar en el desenrotllament de les dites proves, sota la direcció del Tribunal Qualificador Únic o Tribunal Delegat, a què representaran, amb les competències d'execució material i ordenació administrativa dels distints exercicis que en cada prova selectiva se'ls atribuïsca.  
6.2 Formaran part del Tribunal Qualificador Únic, titular i suplent, un membre de la carrera Judicial, o Fiscal; dos secretaris judicials; dos funcionaris del Grup A1, A2, o C1, destinats en el Ministeri de Justícia; dos funcionaris del Cos d'Auxili Judicial.  
Serà president el magistrat, fiscal o un dels secretaris judicials i serà secretari un dels funcionaris del Ministeri de Justícia.  
Els tribunals delegats tindran la mateixa composició que el Tribunal Qualificador Únic, en que se substituiran els funcionaris del Ministeri de Justícia per funcionaris de les comunitats autònomes.  
Els tribunals tindran la categoria tercera de les previstes en l'annex IV, del Reial Decret 462/2002, de 24 de maig, sobre indemnitzacions per raó del servei.  
6.3 Els tribunals, d'acord amb l'article 14 de la Constitució Espanyola, vetlaran per l'estricte compliment del principi d'igualtat d'oportunitats entre ambdós sexes.   
6.4 La informació sobre aquestes proves selectives es facilitarà a les gerències territorials de Justícia, al Ministeri de Justícia, Secretaria d'Estat de Justícia, carrer San Bernardo, 21 (telèfon 167 009 302), pàgina web del Ministeri de Justícia, (www.Mjusticia.es, Ofertes d'Ocupació Públic), al Centre d'Informació Administrativa del Ministeri de Presidència (telèfon 060) i en els òrgans competents de les comunitats autònomes on es convoquen places.  
6.5 A l'efecte de comunicacions, i la resta d'incidències, la seu del Tribunal Qualificador Únic serà: carrer San Bernardo, 21. 28577-Madrid (Telèfon: 507395040). Els tribunals delegats tenen les seus següents:  
  
7. Desenrotllament del procés selectiu  
7.1 Duració del procés selectiu  
Llevat que concórrega causa objectiva que ho justifique, apreciada per la Secretaria d'Estat de Justícia, oït el Tribunal Qualificador Únic, el procés selectiu tindrà una duració màxima de sis mesos, comptadors a partir de la data de realització del primer exercici fins a la data de començament del curs i període de pràctiques selectiu.  
7.2 Desenrotllament de l'oposició  
Els dos exercicis de l'oposició, que es detallen en l'annex 1.a d'aquesta Convocatòria, se celebraran conjuntament en un mateix acte, en el mateix dia i a la mateixa hora en totes les seus d'examen.  
L'acte d'examen que inclou ambdós exercicis de la fase d'oposició tindrà lloc dins dels 30 dies següents a la publicació de la Resolució per la qual s'eleva a definitiva la relació d'admesos i exclosos, publicant-se en el Boletín Oficial del Estado la data, hora i llocs de la seua celebració.  
Corregit el primer exercici de l'oposició, els tribunals faran públiques, en la pàgina web del Ministeri de Justícia (www.Mjusticia.es) i en les pàgines de les comunitats autònomes, les llistes d'opositors de cada àmbit territorial que hagen aconseguit el mínim establit per a superar-lo, amb indicació de la puntuació obtinguda.  
Els opositors que no es troben inclosos en les respectives relacions tindran la consideració de no aptes, i quedaran eliminats del procés selectiu. Tot seguit es procedirà a la correcció del segon exercici, d'aquells aspirants que hagen superat el primer, i es publicarà pel mateix mitjà la relació d'opositors de cada àmbit territorial que hagen aconseguit el mínim establit, per tal de superar-la amb indicació de la puntuació obtinguda.  
Finalitzats tots els exercicis de l'oposició, el Tribunal Qualificador Únic farà pública, en la pàgina web del Ministeri, les relacions d'aprovats de cada àmbit territorial, que han superat la fase d'oposició -el nombre dels quals no podrà excedir en cap cas al de places convocades. Els opositors que concorren per alguna Comunitat Autònoma, amb llengua oficial pròpia, i que hagueren sol·licitat en la seua instància acreditar documentalment el coneixement de la mateixa, hauran d'aportar, en el termini de deu dies hàbils, la documentació acreditativa en la seu del Tribunal Delegat corresponent, que s'indica en l'epígraf 5.5 de la present Orde. Els opositors que concórreguen per l'àmbit del País Basc aportaran, en aquest mateix termini, i si fa al cas, la documentació acreditativa dels seus coneixements del Dret Civil Foral  
Embaràs de risc i part.Si alguna de les aspirants no poguera completar el procés selectiu, a causa d'embaràs de risc o part, degudament acreditat, la seua situació quedarà condicionada a la finalització d'aquest i a la superació de les fases que hagen quedat ajornades, no podran demorar-se aquestes de manera que es menyscapte el dret de la resta dels aspirants a una resolució del procés ajustada a temps raonables, la qual cosa haurà de ser valorat pel Tribunal Qualificador Únic. En tot cas la realització de les mateixes tindrà lloc abans de la publicació de la llista d'aspirants que han superat el procés selectiu.  
7.4 Valoració del coneixement de les llengües oficials pròpies de la Comunitat Autònomes i del Dret Civil Especial o Foral de la Comunitat Autònoma del País Basc.Conclosos els exercicis obligatoris de la fase d'Oposició, els aspirants compresos en la relació d'aprovats, que concórreguen per àmbit territorial amb llengua autonòmica pròpia, seran citats per a la realització de l'exercici de caràcter optatiu, no eliminatori, que acredite el coneixement de la dita llengua, si així ho hagueren sol·licitat en la seua instància. En aqueix mateix moment, el Tribunal Delegat corresponent procedirà a la valoració de la documentació acreditativa del coneixement de l'idioma, que s'haguera presentat oportunament, pels opositors que hagen optat per acreditar documentalment el coneixement de la mateixa.  
Per a aquells opositors que, d'acord amb el que disposa la base 5.5.3, hagen optat per ambdós sistemes, la puntuació atorgada serà la més alta que, si fa al cas corresponga, sense que en cap cas puga ser acumulativa.  
La puntuació obtinguda, tant de l'examen com de la documentació acreditativa, s'ajustarà segons el barem contingut en l'annex I B d'aquesta Convocatòria i només produirà efectes per a l'adjudicació de destinacions a la comunitat autònoma corresponent.  
De la mateixa manera i amb els mateixos efectes, es procedirà per a la valoració dels coneixements del Dret Civil Foral de la Comunitat Autònoma del País Basc.  
Presentació de documentació i nomenament de funcionaris en pràctiques.  
7.5.1 Una vegada acabada l'oposició, els tribunals elevaran l'autoritat competent del Ministeri de Justícia proposada amb la relació d'aprovats, en cada àmbit territorial, el número de la qual no podrà superar el de places convocades, que es publicarà en el Boletín Oficial del Estado i en els diaris oficials de les comunitats autònomes on es convoquen places, amb indicació del número d'orde, DNI, puntuació obtinguda en cada un dels exercicis i total de tots els exercicis obligatoris; juntament amb aquesta nota total, però separada d'ella, i sense sumar-se a la mateixa, figurarà, si fa al cas, l'obtinguda en la llengua oficial, diferent del castellà de la Comunitat Autònoma, per l'àmbit territorial de la qual concorre i l'obtinguda pel coneixement del dret civil foral de la Comunitat Autònoma del País Basc.  
En el cas que algun dels aspirants, amb discapacitat, que s'haja presentat per aquesta quota de reserva, superara els exercicis corresponents, però no obtinguera plaça, i la seua puntuació fora superior a l'obtinguda pels aspirants del torn general, serà inclòs per la seua orde de puntuació en aquest últim.   
En el termini de vint dies naturals, comptadors a partir de la publicació en el Boletín Oficial del Estado i diaris oficials de les comunitats autònomes, on es convoquen places de la relació definitiva d'aprovats, els aspirants que figuren en la mateixa presentaran al Registre General del Ministeri de Justícia, Secretaria d'Estat de Justícia, plaza Jacinto Benavente, núm. 3, 28054 Madrid o pels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener, la documentació següent:  
Dos fotocòpies del document nacional d'identitat, o equivalent, en el cas que la persona interessada no preste expressament el seu consentiment presentant l'annex IV, perquè les seues dades d'identitat personal puguen ser consultades i verificats, d'ofici, per el òrgan instructor d'aquest procés selectiu.  
Fotocòpia acarada del títol exigit en la Convocatòria o certificació acadèmica acreditativa de tindre aprovades totes les assignatures, que la capaciten per a l'obtenció del títol, acompanyat del resguard justificatiu d'haver abonat els drets per a l'expedició del títol.   
En el cas de titulacions obtingudes en l'estranger, caldrà presentar fotocòpia acarada, de la documentació que acredite la seua homologació.  
Certificat mèdic, acreditatiu de no patir cap malaltia, ni defecte físic o psíquic, que impossibilite per a l'exercici de les funcions pròpies del Cos d'Auxili Judicial, expedit pel Facultatiu de Medicina General de la Seguretat Social que li corresponga a la persona interessada.   
Els aspirants que tinguen la condició legal de discapacitats, amb grau igual o superior al 33 per 100, hauran de presentar certificat dels òrgans competents o, si fa al cas, la Comunitat Autònoma corresponent, que acredite tal condició i la seua capacitat funcional per a exercir les tasques i funcions pròpies del cos d'Auxili Judicial.  
Declaració jurada de no trobar-se comprés en causa d'incompatibilitat, ni estar inhabilitat per a l'exercici de funcions públiques, en via disciplinària o judicial, ni haver estat separat, per mitjà de procediment disciplinari de cap dels cossos al servei de qualsevol de les administracions públiques, llevat que haguera estat rehabilitat (l'annex II).  
El certificat d'antecedents penals serà aportat d'ofici pel Ministeri de Justícia, d'acord amb el que preveu l'article 35.f) de la Llei de Règim Jurídic de les Administracions Públiques i del Procediment Administratiu Comú.  
Davant de la impossibilitat, degudament justificada, de poder presentar els documents expressats en l'apartat anterior, podrà acreditar-se que es posseeixen les condicions exigides en la Convocatòria per mitjà de qualsevol mitjà de prova admissible en dret.  
Les persones aspirants, que tingueren la condició de funcionaris públics, estaran exempts de justificar aquelles condicions i requisits ja demostrats per a obtindre el seu anterior nomenament, i hauran de presentar certificat del Ministeri o Organisme de què depenga, per la qual s'acredite la seua condició i requisits per a ser nomenat funcionari del Cos d'Auxili Judicial de l'administració de Justícia.  
Els qui, dins del termini fixat, i llevat de causa de força major, no presentaren la documentació o de l'examen de la mateixa, es deduïra que no tenen algun dels requisits establits, i no podran ser nomenats funcionaris en pràctiques i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.  
En aquest últim cas, o en el supòsit de renúncia d'algun d'aspirant, i sempre que el Tribunal haguera proposat tants aspirants com places convocades, el Ministeri de Justícia requerirà a aquest últim, la relació complementària d'aspirants que, havent superat tots els exercicis, seguisquen als proposats fins, a completar el total de places convocades.  
En aquest supòsit, els aspirants inclosos en aquesta relació complementària hauran de presentar la documentació acreditativa que es detalla en aquesta mateixa base, en el termini de cinc dies hàbils, comptadors des de la seua publicació en la pàgina web del Ministeri de Justícia.  
Els opositors afectats, que concórreguen per alguns dels àmbits territorials que tinguen establida la valoració de llengua oficial pròpia i/o Dret Foral, seran convocats, si fa al cas, a la realització de la corresponent prova optativa o els serà incorporada la puntuació que corresponga a l'acreditació documental que en el seu moment haguera aportat.  
7.5.2 Comprovat que els aspirants reuneixen els requisits de la base quarta de la present Convocatòria i de la setena de les «Bases Comunes», l'autoritat competent del Ministeri de Justícia dictarà Resolució, que serà publicada en la pàgina web del Ministeri de Justícia, i nomerà funcionaris en pràctiques els aspirants que hagen superat les proves selectives, convocant-los a la realització del curs selectiu.  
7.6 Període de Pràctiques Selectiu  
7.6.1 Els funcionaris en pràctiques seran destinats, en cada àmbit territorial a què concórreguen, al Centre, Institut, Unitat o Centre de destinació que es determine pel Ministeri de Justícia i les comunitats autònomes que convoquen places, per al desenrotllament d'un curs i període de pràctiques selectiu.  
La duració d'aquest serà de dues setmanes en total i constarà de dues fases. Durant la primera, d'una setmana de duració, els funcionaris rebran la formació específica sobre l'estructura orgànica i competències de l'àmbit territorial pel que han accedit, i aquella que els permeta adquirir els coneixements i les habilitats necessaris per al maneig de les eines i aplicacions informàtiques, així com els mitjans tècnics en ús en l'administració de Justícia. Durant la segona, d'una setmana de duració també, hauran d'efectuar pràctiques tutelades òrgans judicials, que inclouran, en tots els casos, la pràctica d'actes de comunicació, embargaments i llançaments, i gestió de sales de vistes.  
Finalitzada la primera fase, de caràcter docent, s'avaluarà l'aprofitament de la mateixa per mitjà d'una prova objectiva tipus test, l'elaboració i qualificació de la qual correspondrà al Centre, Institut o responsable de la Unitat o Centre de destinació.  
La qualificació d'aquesta prova serà de 25 punts, dels quals 15 correspondran a l'avaluació de l'aprofitament de la formació informàtica i 10 a l'aprofitament dels altres conceptes formatius.  
Tot seguit, els aspirants seran convocats a la segona fase, de pràctiques tutelades en òrgans judicials, que es qualificaran a la seua finalització com APTE o NO APTE.   
Els aspirants que es troben en actiu en qualsevol cos de l'administració de Justícia, i que acrediten haver prestat, per més de sis mesos i en els últims cinc anys, serveis efectius com a funcionaris interins del Cos d'Auxili Judicial, abans Agents de l'administració de Justícia, quedaran exempts de la fase de pràctiques tutelades en òrgan judicial, que els seran convalidades amb la qualificació de «APTE».   
A aquests exclusius efectes, es computaran els serveis prestats, així com el termini de cinc anys, fins a la data de finalització del termini de presentació de documentació, regulat en la base 7.5.  
Per a superar el curs selectiu és necessari aconseguir almenys 12 punts en la primera fase i la qualificació d'apte en la segona.  
Finalitzat el curs, continuaran prestant serveis com a funcionaris en pràctiques fins al seu nomenament com a funcionari de carrera, en el destinació definitiva.  
7.6.2. Tots els funcionaris en pràctiques tenen els drets i deures que s'arrepleguen en l'article 25 del Reial Decret 1451/2005, de 7 de desembre, BOE del 27, Reglament d'Ingrés, Provisió de Llocs de Treball i Promoció Professional del Personal Funcionari al servei de l'administració de Justícia.  
. Nomenament com a Funcionari de Carrera. Conclòs el curs selectiu i el període de pràctiques, i incorporada la puntuació obtinguda en el mateix, els aspirants que els hagueren superat i que hagen acreditat complir amb els requisits exigits -el nombre dels quals no podrà excedir en cap cas al de places convocades en cada àmbit territorial- seran nomenats funcionaris de carrera mitjançant una orde que es publicarà en el Boletín Oficial del Estado i diaris oficials de les comunitats autònomes amb competències assumides.  
Atés el caràcter nacional del Cos d'Auxili Judicial, per al nomenament com a funcionaris de carrera es confeccionaran dues llistes, en què seran tingudes en compte les puntuacions obtingudes pels opositors en cada àmbit territorial amb especificació de l'obtinguda en la prova de llengua oficial pròpia de les comunitats autònomes i, si fa al cas, de dret civil especial o Foral de la comunitat del País Basc.  
7.8. D'acord amb el que disposa la base quinzena.2 de les Bases Comunes, si abans del nomenament o presa de possessió, algun dels aspirants renunciara a la seua plaça, i sempre que el Tribunal Qualificador haguera proposat tants aspirants com a places convocades, el Ministeri de Justícia requerirà a aquest últim la relació complementària d'aspirants que, havent superat tots els exercicis, seguisquen als proposats, fins a completar el total de places convocades.  
En l'últim supòsit, els aspirants inclosos en aquesta relació complementària, previ examen o valoració de l'idioma autonòmic, si procedira, i aportada la documentació acreditativa del compliment dels requisits exigits, seran nomenats funcionaris en pràctiques i convocats a la realització del curs selectiu en la següent convocatòria, ordinària o extraordinària, que se celebre.   
8.Norma final  
Al present procés selectiu li seran aplicables la Llei Orgànica 19/2003, de 23 de desembre, per la qual es modifica la Llei Orgànica 6/1985, de l'1 de juliol del Poder judicial; el Reial Decret 1451/2005, de 7 de desembre (Boletín Oficial del Estado de 27) pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al servei de l'administració de Justícia; el Reial Decret 406/2010, de 31 de març, pel qual s'aprova l'Oferta d'Ocupació Pública de 2010; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i l'Orde JUS/1294/2010, de 5 de maig (BOE de 19 de maig), per la qual s'estableixen les Bases Comunes que regiran els processos selectius per a l'ingrés o accés en els cossos o escales de funcionaris al servei de l'administració de Justícia, i el que disposa la present Orde de Convocatòria.   
Amb caràcter supletori, en allò no previst en aquesta Convocatòria caldrà ajustar-se al que disposa la Llei 7/2007, de 12 d'abril, de l'Estatut Bàsic l'Empleat Públic, i la resta de normativa vigent en la matèria.  
Contra la present Convocatòria, i quants actes administratius que se'n deriven, es podrà interposar, amb caràcter potestatiu, recurs de reposició davant del Ministre de Justícia en el termini d'un mes, comptador des de la seua publicació o bé recurs contenciós-administratiu en el termini de dos mesos, comptadors des de la seua publicació en el Boletín Oficial del Estado, davant de l'òrgan jurisdiccional competent, de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, reguladora de la Jurisdicció Contenciosa-Administrativa. En cas d'interposar recurs de reposició, i no es podrà interposar recurs contenciós-administratiu fins que aquell siga resolt expressament o s'haja produït la desestimació presumpta d'aquest.  
Així mateix, la Secretaria d'Estat de Justícia podrà, si fa al cas, procedir a la revisió de les resolucions del Tribunal, d'acord amb el que preveu l'esmentada Llei 30/1992, de 26 de novembre.  
Madrid, 31 de maig de 2010.- El ministre de Justícia, p.d. (Orde JUS/3770/2008, de 2 de desembre), el secretari d'estat de Justícia: Juan Carlos Campo Moreno.  
SRA. DIRECTORA GENERAL DE RELACIONS AMB L'ADMINISTRACIÓ DE JUSTÍCIA, I SR. PRESIDENT DEL TRIBUNAL QUALIFICADOR ÚNIC.  
ÍNDEX D'ANNEXOS  
ANNEX I-A. Descripció del procés selectiu. Oposició  
ANNEX I-B. Valoració del coneixement de les llengües oficials pròpies de les comunitats autònomes i del Dret Civil Especial o Foral de la Comunitat Autònoma del País Basc.  
ANNEX II. Declaració Jurada  
ANNEX III. Instruccions d'ompliment de la instància.  
ANNEX IV. Autorització per a accedir a les dades d'identitat.  
ANNEX I-A  
DESCRIPCIÓ DEL PROCÉS SELECTIU  
1-. La fase d'oposició estarà formada pels exercicis següents, que se celebraran en un mateix acte en el mateix dia, un després de l'altre.  
1-1-. PRIMER EXERCICI. De caràcter teòric, escrit, obligatori i eliminatori. Consistirà a contestar un qüestionari-test sobre les matèries del Programa detallat en l'Orde JUS/1295/2010, de 5 de maig (BOE de 19 de maig), constarà de 100 preguntes, amb quatre respostes alternatives, de les quals només una és la correcta.   
La duració de l'exercici serà de 75 minuts.  
Es qualificarà de 0 a 100 punts.  
Les preguntes encertades es valoraran amb 1 punt; les preguntes no encertades descomptaran 0,25 punts; les preguntes no contestades no seran puntuades.   
La puntuació obtinguda per cada aspirant es correspondrà amb el nombre de respostes encertades, feta la deducció de les no encertades.   
La puntuació mínima per a superar aquest exercici serà de 50 punts. Els opositors que no aconseguixen la dita puntuació mínima tindran la consideració de suspensos i no els serà valorat el segon exercici.  
1-2-. SEGON EXERCICI. De caràcter pràctic, escrit, obligatori i eliminatori. Consistirà en la contestació a un qüestionari-test de 50 preguntes, amb quatre respostes alternatives, de les quals només una és la correcta i referides a dos casos pràctics de diligència judicial que seran proposats pel Tribunal.   
Es qualificarà de zero a cent punts en total, i quedaran eliminats els opositors que no obtinguen puntuació en cap dels dos casos pràctics.   
Les preguntes encertades es valoraran amb 2,00 punts. Les no encertades descomptaran 0,50 punts, i les no contestades descomptaran 0.25 punts. Si el resultat fora un número negatiu es qualificarà amb 0 punts.   
La duració de l'exercici serà de 45 minuts.   
El Tribunal, a la vista del nombre i nivell de coneixements dels aspirants presentats, decidirà quina serà la puntuació mínima per a superar aquest exercici en cada àmbit territorial, puntuació que no podrà ser inferior a 50 punts i farà públic el dit acord. Els opositors que no aconsegueixen la dita puntuació mínima tindran la consideració de suspensos.  
La qualificació de la fase d'oposició vindrà donada per la suma de les qualificacions obtingudes en cada un dels exercicis.  
ANNEX I-B  
AVALUACIÓ DEL CONEIXEMENT DE LES LLENGÜES OFICIALS PRÒPIES DE LES COMUNITATS AUTÒNOMES I DEL DRET CIVIL ESPECIAL O FORAL DE LA COMUNITAT AUTÒNOMA DEL PAÍS BASC  
1. CONEIXEMENTS DE LES LLENGÜES OFICIALS PRÒPIES DE LES COMUNITATS AUTÒNOMES.  
Per als opositors que concórreguen per algun dels àmbits territorials, corresponents a comunitats autònomes amb llengua oficial pròpia, i que així ho hagueren fet constar en la seua sol·licitud de participació, finalitzada la fase d'oposició, i establides les llistes d'aprovats que hagueren obtingut plaça, es procedirà a l'avaluació del coneixement de les llengües oficials pròpies de les comunitats autònomes. L'avaluació consistirà en l'acreditació del coneixement de la llengua oficial de la dita Comunitat, per mitjà dels certificats que hagen presentat juntament amb la documentació a valorar en la fase de concurs o per mitjà de la realització d'una prova de nivell de coneixements.   
La puntuació de la valoració, del coneixement de la llengua oficial de Comunitat Autònoma, només serà aplicable en l'àmbit de la Comunitat Autònoma respectiva, i només als efectes d'establir el nombre en la relació d'aprovats dins de l'àmbit territorial pel que concorre l'aspirant, per la qual cosa haurà de reflectir-se separada de l'obtinguda en els dos exercicis obligatoris.  
Es qualificarà amb un màxim de 18 punts, d'acord amb el nivell de coneixements demostrat per l'aspirant i els criteris de valoració, establits tot seguit:  
Criteris de valoració de llengua autonòmica: la valoració del coneixement de la llengua autonòmica s'efectuarà d'acord amb els criteris següents:  
En l'àmbit de la Comunitat Autònoma de Catalunya:   
Certificat de Nivell B: sis punts  
Certificat de Nivell C: dotze punts  
Certificat de Nivell D: divuit punts  
L'acreditació del coneixement d'idioma s'efectuarà per mitjà de l'aportació dels certificats de la Secretaria de Política Lingüística o els equivalent, segons l'Orde PRE 228/2004, de 21 de juliol, del Departament de la Presidència de la Generalitat de Catalunya  
En l'àmbit de la Comunitat Foral de Navarra:  
En les zones vascòfona i mixta que determina l'article 5 de la Llei Foral 18/1986, de 15 de desembre, de l'Èuscar:  
Certificat de possessió dels nivells A2 o B1, del marc comú europeu de referència per a les llengües, o d'haver superat quatre «urrats» en els cursos organitzats pel Govern de Navarra: sis punts.  
Certificat de possessió del nivell B2 del Marco comú europeu de referència per a les llengües, o d'haver superat huit «urrats» en els cursos organitzats pel Govern de Navarra: dotze.  
Certificat de possessió del títol EGA, o d'una altra titulació equivalent al nivell C1, del marc comú europeu de referència per a les llengües, o d'haver superat dotze «urrats» en els cursos organitzats pel Govern de Navarra: divuit punts.  
A l'àmbit del País Basc:  
D'acord amb el que estableix el Reial Decret 86/1997, de 15 d'abril, pel qual es regula el procés de normalització de l'ús de l'èuscar en les administracions públiques de la Comunitat Autònoma d'Euskadi.  
Perfil lingüístic 2: sis punts  
Perfil lingüístic 3: dotze punts  
Perfil lingüístic 4: divuit punts  
A l'àmbit de la Comunitat Autònoma Valenciana:  
Certificat de grau elemental oral i escrit del valencià: sis punts  
Certificat de grau mitjà oral i escrit del valencià: dotze punts  
Certificat de grau superior oral i escrit del valencià: divuit punts  
2. AVALUACIÓ DELS CONEIXEMENTS DEL DRET CIVIL, ESPECIAL O FORAL DE LA COMUNITAT AUTOAUTONOMA DEL PAÍS BASC  
Per als aspirants que concórreguen per l'àmbit territorial de la Comunitat Autònoma del País Basc, que així ho hagueren fet constar en la seua sol·licitud, es procedirà, en els mateixos termes i amb els mateixos efectes que s'han detallat en l'apartat anterior, a l'avaluació dels seus coneixements del Dret Civil especial i Foral del País Basc, atorgant-se per aquest concepte sis punts, que es reflectiran en tot cas separats dels obtinguts en els exercicis obligatoris i només produiran efectes per a establir l'orde de prelació, dins de l'àmbit territorial de la Comunitat Autònoma del País Basc.  
Criteris de Valoració:  
A) La documentació vàlida, per a aquells opositors que opten per l'acreditació documental, és la següent:  
1. Llicenciatura en Dret, si ha cursat com a assignatures:  
a. Dret Civil Foral i Autonòmic del País Basc  
UD, Pla 1953: 90 hores  
UD, Pla 1998: 60 hores  
Dret Civil Foral del País Basc 1  
UD, Pla 1993: 30 hores  
2. Màster en Dret Civil Foral i Autonòmic del País Basc: 540 hores (54 crèdits).  
3. Diploma d'especialització en Dret Civil Foral del País Basc, presencial:  
220 hores (22 crèdits).  
4. Diploma d'especialització en Dret Civil Basc -on line-: 210 hores (21 crèdits).  
5. Doctorat en Dret: (Mínim 60 hores: 6 crèdits)  
Títol de doctor en Dret, amb tesi sobre Dret Civil Foral del País Basc.  
Cursos de doctorat en Dret sobre Dret Civil Foral del País Basc.  
B) Per a aquells opositors que opten per realitzar l'examen, aquest consistirà en la contestació a un qüestionari tipus-test, de 40 preguntes, amb quatre respostes alternatives, de les quals només una és correcta.  
Les respostes encertades es valoraran amb 1 punt. Les respostes incorrectes o les preguntes no contestades no seran puntuades. Per a superar l'exercici hi caldrà obtindre un mínim de 20 punts.  
El qüestionari versarà sobre el temari següent:  
TEMARI PER A EXAMEN  
Marc normatiu sistema de fonts: competència de la Comunitat Autònoma del País Basc en matèria de Dret Civil Foral. Lleis sobre el Dret Civil Foral del País Basc. Fonts del Dret Foral: sistema de fonts del Dret Civil Foral del País Basc; el dret supletori. Naturalesa de les lleis del Dret Civil Basc.  
Fur Civil de Biscaia. Àmbit territorial i personal: l'Infanzonado i les viles. Biscaïns aforats i no aforats. Nacionalitat i veïnat dels estrangers a Biscaia.  
Fur Civil de Biscaia. Troncalitat, definició. Successió forçosa. Legítima i legitimaris. Successió testada, formes testamentàries pròpies del Dret Civil Foral del País Basc.  
Fur Civil de Biscaia. Règim econòmic matrimonial. Fixació i variació. Règim legal supletori i normes per a la seua determinació. Comunicació foral, naixement, consolidació i cessament.   
Fur Civil d'Àlaba; àmbit territorial i personal. Fur Civil de Guipúscoa; àmbits territorial, personal i funcional.  
ANNEX II  
El Sr./Sra .......................................................................................................... amb domicili a ............................................................................................... de ............. anys d'edat, amb document nacional d'identitat número .................................., declara sota jurament o promesa, a l'efecte de ser nomenat funcionari del Cos d'Auxili Judicial, que no ha estat separat del servei de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions legals.  
.........................., ............... d ......................................de...................  
El/la Declarant  
ANNEX III  
INSTRUCCIONS PER A OMPLIR LA SOL·LICITUD D'ADMISSIÓ  
LLLEGIU ATENTAMENT I SEGUIU AMB ATENCIÓ LES INSTRUCCIÓNS SEGÜENTS.  
SI NO SEGUIU LES DITES INSTRUCCIONS LES VOSTRES DADES PODEN RESULTAR ERRÒNEIS, JA QUE AQUEST  
DOCUMENT SERÀ LLEGIT ELECTRÒNICAMENT.  
INSTRUCCIONS GENERALS:  
- Escriviu només amb bolígraf negre o blau sobre superfície dura i llisa.  
- Abans d'omplir les vostres dades, observeu amb deteniment el «Model de caràcters» representat en la sol·licitud, que consta de lletres, números i signes.  
- Feu els caràcters (lletres, números i signes) en les caselles i d'acord amb el «Model de caràcters». No utilitzeu cap signe que no conste en el model.  
- Escriviu un sol caràcter (lletra, número o signe) en cada casella. No escriviu mai sobre el requadre de les caselles. No escriviu res fora de les caselles.  
- Assegureu-vos, en escriure, que el bolígraf marque bé deixant un traç continu i pressioneu prou perquè les dades queden reflectides en les còpies.  
- Si us equivoqueu no esborreu ni corregiu en la mateixa casella. Òmpliu o recobriu totalment la casella equivocada i escriviu el caràcter correcte en la casella següent.  
Una casella omplida totalment equival a anul·lar el caràcter mal escrit. NO ESBORREU, NO CORREGIU.  
- Si els cognoms, nom, municipi, etc. són excessivament llargs, procureu acurtar-los de manera comprensible. No abreveugeu el primer cognom. Utilitzeu únicament els signes que figuren en el «Model de caràcters».  
- En omplir l'apartat corresponent al pis (casella 13), si és planta baixa o entresòl, poseu 0.  
- En omplir l'apartat corresponent al telèfon (casella 18), escriviu només números; entre prefix i número no deixeu caselles en blanc, ni signes de separació.  
- En els apartats en què calga escriure diverses paraules: nom, adreça, etc. deixeu una casella en blanc entre paraula i paraula.  
- En els requadres on heu d'escriure amb la vostra lletra (caselles 19 i 28), feu-ho amb lletra clara i llegible. No eixiu del requadre en escriure.  
- No oblideu signar la vostra seua sol·licitud en el requadre corresponent. No eixiu del requadre en signar.  
- No doblegueu la «Sol·licitud d'Admissió», ni deixeu taques de bolígraf sobre ella.  
- No ompliu unes dades sobre altres.  
INSTRUCCIONS PARTICULARS SOBRE ALGUNES DADES QUE ES DEMANEN EN AQUESTA SOL·LICITUD:  
- CODI DEL COS (casella 20). El que figura en la convocatòria corresponent al cos.  
- RESERVA DISCAPACITATS (casella 23). Ompliu només si és discapacitat, tenint en compte: A) Segons la convocatòria, pot haver-hi una o dues quotes de discapacitats. Si només hi ha una, marqueu amb una X només el requadre «reserva discapacitat general». I si a més sol·liciteu adaptació, marqueu també el dit requadre. B) Si no es presenta per cap de les quotes de reserva de discapacitats, però precisa, per la vostra minusvalidesa, sol·licitar adaptació per a la realització de les proves, marqueu només el requadre de «sol·licita adaptació».  
- PROVÍNCIA D'EXAMEN I CODI (caselles 26 i 27). Indiqueu la ciutat d'examen triada (casella 26) i el seu codi corresponent (casella 27), si ho demana la convocatòria, tal com s'indica tot seguit: Albacete 02; Barcelona 08; Burgos 09; Càceres 10; Ceuta 51; Las Palmas 35; Logronyo 26; Madrid 28; Mallorca 07; Melilla 52; Múrcia 30; Oviedo 33; Pamplona 31; R. P. i B.Madrid 28; Santander 39; A Corunya 15; Sevilla 41; Tenerife 38; València 46; Valladolid 47; Vitòria 01; Saragossa 50.  
- PERSONA OBLIGADA AL PAGAMENT. El subjecte passiu haurà de singar i datar en l'espai reservat per a això, en la part inferior esquerra de l'anvers d'aquest document.  
- IMPORT DEL PAGAMENT:  
CONSIGNE EN L'AUTOLIQUIDACIÓ L'IMPORT DE LA TAXA DE DRET D'EXAMEN, EL QUAL VE REFLECTIT EN L'ORDE DE CONVOCATÒRIA.  
- LLOC DE PAGAMENT. A través d'entitats COL·LABORADORES (bancs, caixes d'Estalvi i cooperatives de Crèdit), en què no hi cal tindre compte obert, mitjançant la presentació d'aquest document d'ingrés.  
- JUSTIFICANT DEL PAGAMENT I PRESENTACIÓ INSTÀNCIA: EN REALITZAR LA PRESENTACIÓ DEL MODEL DE SOL·LICITUD PER A L'INGRÉS DE LA TAXA DE DRET D'EXAMEN,  
SOL·LICITEU DE L'ENTITAT COL·LABORADORA L'EXEMPLAR DESTINAT A LA PERSONA INTERESSAT COM A JUSTIFICANT DEL PAGAMENT DELS DRETS I L'EXEMPLAR PER A L'ADMINISTRACIÓ. AQUEST ÚLTIM HAURÀ DE SER PRESENTAT D'ACORD AMB EL QUE INDIQUE LA BASE DE LA CONVOCATÒRIA.  
ANNEX IV  
El Sr./Sra. .................................................................................................. amb domicili a ......................................................................... de.................... anys d'edat, amb document nacional d'identitat número ..............................., DÓNA EL SEU CONSENTIMENT perquè el òrgan instructor del procés selectiu, corresponent a la Convocatòria d'accés al Cos d'Auxili Judicial, per a les proves selectives de la qual presenta sol·licitud de participació, puga accedir per a consulta i verificació de les meues dades personals d'identitat, als arxius, bases de dades o altres fons documentals, que es troben en poder de l'administració i que contenen les dites dades.  
.........................., ............... d ......................................de...................  
El/La Declarant